procesaur/Wiki.mk huggingface dataset:
Кама (река)

Кама (|Ка́ма; |Чулман; |Кам) е важна река во Русија. Таа е најголема лева притока на Волга и најобемната река во земјата по истек на вода. Пред да се влие во Волга, Кама е всушност поголема од неа.
Реката извира во Удмуртија, кај Кулига, и тече на северозапад во должина од 200 км, па врти на североисток кај селото Лојно и тече уште 200 км, пред да сврти на југ и запад во Пермскиот крај. Потоа течението продолжува низ Удмиртија и низ Татарстан, каде се влева во Волга.
1 Име
Името на реката е од угрофинско. Современиот облик е изведен од удмуртскиот поим ''кам'' со значење „река“ Туркиските народи реката ја нарекуваат „Чулман“ и ја сметале за извор на Волга.
2 Течение и стопанско значење
Кама има вкупна должина од 1805 км. Најголеми притоки се Коса, Вишера, Силва, Чусоваја, Белаја, Ик, Иж, Зај, Вјатка и Мјоша. Тече низ градовите Соликамск, Березники, Перм, Сарапул и Набережние Челни. Течението е расположено западно од Урал и игра мошне значајна улога во превозот на стоки.
Пред воведувањето на железничкиот сообраќај, Кама била поврзана преку сувоземни траси со сливовите на Северна Двина и Печора. Во раниот XIX век, горното течение на Кама било поврзано преку Североекатеринскиот канал со реката Вичегда (притока на Северна Двина), но каналот бил напуштен за само неколку години порани неискористеност.
3 Брани и акумулации
Реката има три брани за хидроенергија, со три вештачки езера:
* кај Перм — Камска ХЕЦ со Камското Езеро
* кај Чајковски — Воткинска ХЕЦ) со Воткинското Езеро
* кај Набережние Челни — Нижнекамска ХЕЦ) со Нижнекамското Езеро
4 Кама како мотив во уметноста
* „Кама“ - песна на рускиот поет Осип Мандељштам од 1935 година.
5 Галерија
Циркус

Циркус — здружение на изведувачи кое вклучува кловнови, акробати, обучени животни, трапез акти, музичари, луѓе на обрач, јаже проходилки, жонглери, моноцикли и други објекти за манипулација и трик-ориентирани уметници. Поголемиот дел од циркусите од крајот на 19 век биле патувачки, односно настапувале во арени со седишта за публиката во внатрешноста на голем шатор: честопати се нарекувле „Биг Топ“. Многу циркуси пред крајот на 19 век биле сместени во згради (често дрвени), изградени специјално за нив. Некои постари циркуси уште постојат и денес. Други модерни циркус-ансамбли имаат настапи во театрите или други големи згради.
Зборот „циркус“, исто така, ги опишува перформанси, појадокот е традиционално серија на дела во кореографија на музика и воведен од страна на водичот но сега има и други формати од подемот на современиот циркус. А традиционалната циркуска претставата обично се одржува во ринг долг 13 метри во пречник. Оваа димензија беше усвоена од страна на Филип Естли да им се овозможи на велосипедистот и акробатските коњи да стојат исправено на каскаскиот коњ и полесно да ја задржат нивната рамнотежа.
1 Циркусот како тема во уметноста и во популарната култура
1.1 Циркусот како тема во книжевноста
* „Пантери“ — кус расказ на австрискиот писател Томас Берхнард од 1978 година.* „Два гласа“ — расказ на македонскиот писател Милко Бојковски.* „Момчето од циркусот“ — расказ за деца на македонскиот писател Неџати Зекерија.* „Циркус“ — песна на македонскиот поет Славко Јаневски.* „Бегството на циркуските животни“ (англиски: ''The Circus Animals' Desertion'') — песна на англискиот поет В. Б. Јејтс.* „Ноќи во циркусот“ — книга на англиската писателка Анџела Картер.* „Циркус“ — расказ на американскиот писател Вилијам Саројан.* „Циркус“ — песна на македонскиот поет Стојан Тарапуза.* „Покана за циркус“ — песна на Стојан Тарапуза.* „Циркуски животни“ — песна на полската поетеса Вислава Шимборска.* „Акробат“ - песна на полската поетеса Вислава Шимборска.
1.2 Циркусот како тема во музиката
* „Циркус (вклучувајќи: Влегувањето на камелеоните“ (англиски: ''Cirkus (Including: Entry Of The Chameleons)'') — песна на британската рок-група King Crimson од 1970 година.* „... И циркусот го напушта градот“ (англиски: ''...And The Circus Leaves Town'') - музички албум на американската рок-група ''Kyuss'' од 1995 година.* „Циркуска љубомора“ (англиски: '' Circus Envy'') - песна на американската рок-група Р. Е. М. (''R.E.M.'') од 1994 година.* „Циркуски игри“ (англиски: ''Circus Games'') — песна на шкотската рок-група Скидс (''Skids'') од 1980 година.* „Циркус“ (англиски: ''Circus'') - песна на англиската рок-група Џем (''The Jam'') од 1982 година.
1.3 Циркусот како тема во филмот
* „Циркус“ (''The Circus'') - американски филм од 1928 година, во режија на Чарли Чаплин.* „Циркус Колумбија“ - филм на режисерот Данис Тановиќ.
Блер Тргот

Блер Себастијан Тргот (роден на 22 мај 1994 година) — англиски професионален фудбалер кој игра за Вест Хем Јунајтед како крило.
1 Кариера
Тргот му се приклучил на Вест Хем Јунајтед на возраст од 8 години во категоријата за младинци и играчи во развој. Тој се преселил на заем од Вест Хем во Брадфорд Сити во ноември 2012 година, и го направил своето професионално деби во натпревар од ФА Купот кој завршил нерешено 1-1 против Брентфорд на 30 ноември 2012 Во декември 2012 година, Тргот изјавил дека тој се надева дека неговиот договор за заем ќе биде продолжен. На 4 март 2013 година, тој се вратил во Вест Хем откако неговата позајмица завршила, појавувајќи се во вкупно 11 натпревари за клубот.
2 Репрезентативна кариера
Тој ја има претставувано репрезентацијата на Англија во категоријата под 16 години, под 17 години и под 18 години, а во моментов е член на репрезентацијата под 19 години.
3 Титули
3.1 Брадфорд Сити
*Лига куп : 2012-13-вицешампион
4 Статистика на кариерата
Клуб, Сезона, Лига, ФА Куп, Лига куп, Останато, Вкупно
Наст, Гол, Наст, Гол, Наст, Гол, Наст, Гол, Наст, Гол
Вест Хем Јунајтед, 2012–13, 0, 0, 0, 0, 0, 0, 0, 0, 0, 0
Брадфорд сити (заем), 2012–13, 4, 0, 2, 0, 3, 0, 2, 0, 11, 0
Вкупно во кариерата, 4, 0, 2, 0, 3, 0, 2, 0, 11, 0
Петар Преспанско-пелагониски

Митрополит Петар, целосна титула Митрополит Преспанско-пелагониски г. Петар — митрополит на Преспанско-пелагониската епархија на МПЦ и поранешен администратор на Австралиско-новозеландска епархија.
1 Животопис
Митрополитот Петар е роден во селото Богомила, на 29 мај 1946 година. Неговото семејство било занаетчиско-земјоделско. Основното образование го завршил во родното место, а потоа се запишал на Богословија во 1966 година во Призрен. Во 1970 година завршил на Богословскиот факултет во Белград. Веднаш по дипломирањето, митрополитот бил поставен за професор на Mакедонската православна богословиjа „Свети Климент Охридски“ во Скопје. Во периодот 1972-1976 бил секретар на Полошко-кумановската епархија, а потоа бил назначен за парохиски свештеник во соборниот храм „Св. Великомаченик Димитриј“ во Скопје. До 1979 година бил и професор во Скопје. Во 1982 година завршувил постдипломски студии и магистрирал на Грегориjанскиот универзитет во Рим на тема „Теологиjата на Свети Климент Охридски во неговите дела”. Кон краjот на 1995 година e назначен за митрополит Австралиско-новозеландски.
Митрополитот се замонашил на 19 јуни 1980 година во придворскиот манастир „Св. Великомаченик Георгиj” во Криви Дол, Скопје. За Митрополит на Преспанско-битолската епархиjа e избран на 2 април 1981 година, а хиротонисан бил на 14 јуни 1981 година во соборниот храм „Св. великомаченик Димитриj” во Скопје. Тој бил интронизиран е во Преспанско-битолската епархиjа на 15 јуни 1981 година во соборниот храм „Св. великомаченик Димитриj” во Битола.
Директори (музичка група)

Директори — српска ои, панк рок, и ска група од Белград, кој е основан 1989 година.
Членови на групата се: Небојша Дракула, Срџан Мариќ, Мирослав Пилиповиќ, Драган Рашковиќ, и поранешниот член Предраг Тошовиќ.
1 Историја на групата
Групата е основана 1989 година, прва песна е „Го мразам Хајдук"(Мрзим Хајдук), која е објавена 1990 година, а прв албум е „Ќе ги чистите улиците"(Чистичете улице) кој е издаден во 1994 година.
Најпознати песни се: „Доаѓа возот" (Иде воз), „Кој е светски шампион" (Ко је светски шампион), „Под сливите" (Под шљивама), „Пролет" (Пролече), "Животинска фарма" (Животињска фарма), и „Пиво“.
1.1 Политичка позадина
Во текот на своето постоење, групата снимила повеќе социјални и политички песни, од кои најпознати се „Го мразам Хајдук" (Мрзим Хајдук), во која пеат против претседателот на Хрватска, Фрањо Туџман. Исто така во текот на демонстрациите на 9 март, 1991 година, поради апсењето на Вук Драшковиќ, групата ја снима песната „Бандо црвена“, во која пеат против комунизмот и режимот на Слободан Милошевиќ, која подоцна често се изведувала на митинзите на тогашната опозиација.
2 Албуми
Име, Објавено
''Ќе ги чистите улиците (Чистичете улице)'', 1994
''Лесли се враќа дома (Лесли се враћа кући)'', 1994
''Еве ви го (Ево вам га)'', 1999
''УА директори!'', 2006
Каракум

Каракум или Гарагум (|Garagum, |Каракумы, |Қарақұм = „црн песок“) е пустина во Средна Азија што опфаќа околу 70% (350.000 км<sup>2</sup>) од површината на Туркменистан.
Пустината е мошне ретко населена, со просечна густина од еден жител на 6,5 км<sup>2</sup>. Годишното количество на врнежи изнесува само 70 до 150 мм.
1 Местоположба
Пустината се протега низ голем дел од денешен Туркменистан, источно од Каспиското Езеро, јужно од Аралското Море и југозападно од реката Аму Дарја и пустината Кизилкум. Поради значајното намалување на водата во Аралското Море, пустината се има проширено во „Приаралски Каракум“ на местото на некогашното дно, и зафаќа површина од 40.000 км<sup>2</sup>. Причината за големиот губиток на вода се огромните проекти за наводнување на околното земјиште спроведени во времето на СССР. Иако нивото на Малото Аралско Море сега се издига, Големото Аралско Море и понатаму губи вода, па затоа пустината сè уште се шири.
Песокот на Приаралски Каракум е плитко солено блато прекриено со ситни испаренија и остатоци од алкални минерални лежишта, одлиени во сливот со наводнувањето на полињата. Силната воздушна струја во правец исток-запад со песокот носи остатоци од пестициди низ огромни растојанија. Овоие честички се пронајдени во крва на пингвините на Антарктикот и на ледниците Гренланд, шумите во Норвешка и полињата во Русија.
2 Хидрографија
На југот, реките Мургаб и Хари извираат од венецот Хиндукуш и течат на запад.
Низ Каракум минува Каракумскиот канал — вториот по големина канал за наводнување во светот. Започнат е во 1954 г. и се протега во должина од 1.375 км, носејќи 13-20 км<sup>2</sup> вода годишно. На местата кајшто протекува каналот се создадени езера и бари. Големи предели имаат претрпено засолување на почвата поради издигањето на подземните води.
3 Археологија
Во Каракум се протега планинскиот венец Голем Балкан, каде археолозите имаат пронајдено доста човечки останки од каменото време.
4 Стопанско значење
Најзастапена стопанска гранка во подрачјето на Каракум е производството на памук оазните подрачја на Мари и Теџен.
Низ целото нејзино подрачје има големи наоѓалишта на нафта и земен гас.
Во пустината се наѓа познатите гасни јами на Дервезе, што секогаш тлеат со оган.
5 Собраќај
Низ пустината минува Запасписката железница.
6 Поврзано
* Кизилкум
* Аралско Море
* Список на пустини по површина
* Географија на Туркменистан
Пабло Гуињацу

Пабло Хорасио Гуињацу (роден на 26 август 1978 во Генерал Кабрера, Кордоба) — аргентински фудбалер, играч од средниот ред кој во моментов игра за Либертад во Парагвај. Претходно тој играл за голем број на клубови во Аргентина, Италија, Русија, Парагвај и Бразил и е репрезентативец на Аргентина од 2003 година.
Прилог за работни текови

Workflow апликација е софтверска апликација која што врши автоматизација, барем во одреден степен на еден или повеќе процеси. Обично се работи за бизнис процеси но може да биде било кој процес кој се состои од последователни чекори кои можат да се автоматизираат. Во некои чекори од процесите може да е потребна човечка интервенција, како на пример одобрување или додавање на одреден текст, но функциите кои можат да се автоматизираат се извршуваат од страна на апликацијата. Некои понапредни апликации им овозможуваат на корисниците да воведуваат нови компоненти во операциите.
Како пример ќе земеме една обична нарачка на производи. Оваа нарачка треба да помине низ неколку оддели за да добие одобрение и тоа може да се изврши автоматски. Кога сите одобренија ќе бидат добиени нарачателот се известува дека неговата нарачка е успешна. Овој вид на процеси можат да вклучуваат постојана измена и ажурирање. На пример доколку во претходниот пример некој од вообичаените вработени задолжен за одобрување на нарачки не е достапен апликацијата треба да побара одобрение од алтернативен извор. Овие апликации може да се конфигурираат да обработуваат податоци во позадина овозможувајќи му на корисникот да се концентрира на поважни работи. На тој начин се овозможува внесените податоци да одат на вистинско место со што се избегнува човечка грешка.
1 Развој на Workflow апликации
За развој на вакви апликации може да се користи било кој програмски јазик за општа намена но постојат и специјализирани јазици како на пример:
* XPDL (XML Process Definition Language)
* YAWL (Yet Another Workflow Language)
Овие јазици се засноваат на XML синтакса и се погодни за софтверските програми но најчесто неразбирливи за луѓето кои ги познаваат бизнис процесите кои треба да се автоматизираат. Затоа нивната употреба е надополнета со употреба на графички нотации кои овозможуваат создавање на дијаграм кои се полесни за развој и интерпретација. Создавањето на такви дијаграми, всушност е форма на "графичко" програмирање. Софтверот кој му овозможува на корисникот да се развие workflow дијаграм потоа ќе го претвори дијаграмот во свој XML еквивалент.
Хокеј

1 Хокеј на трева
*Во играта учествуваат две единаесетчлени екипи; целта на играта е со свиткана палка да се уфрли топката во голот на противничката екипа.
*Погодокот може да се постигне само од просторот на гаѓање.
*Играта има две полувремиња во траење од 35 минути.
*Во хокејот на трева брзината на топката достигнува и до 160 км/ч.
2.1 Палка
Палките за хокеј се свиткани на пареа, така што влакната на дрвото го следат свитканиот дел. Така се постигнува поголема цврстина на палката. Топката смее да се удри само со плоснатиот дел на палката. Таа е тешка од 340 до 794 g за мажи, а за жени до 650 g.
1.2 Топка
Топката е со бела боја, а изработена е од плута и подебел конец и преслечена е со кожа.
1.3 Були
Були е специфична одлика на хокејот. Со нив се почнува или продолжува играта по прекинот. Играчите со палка трипати ја допираат палката на противникот и дури тогаш можат да ја удрат топката.
1.4 Опрема
Играчот носи маица и пантолони, односно сукњичка, и штитници за потколениците и листовите. Голманот носи додатна заштитна облека.
2.3 Игралиште
Хокејот вообичаено се игра на отворена, трева или синтетичка површина.
Ширината на игралиштето е 55 m, а должината е 91,40 m.
Висината на голот е 2,14 m, а ширината 3,66 m.
2 Хокеј на мраз
*На лизгалиштето играат две шестчлени екипи; секоја има уште 14 резервни играчи.
*Целта е да се однесе плочката (пак) во голот на противникот.
*Женскиот хокеј на мраз стана олимписки спорт во Нагано 1998 година.
*Хокејот на мраз е најбрзата екипна игра воопшто. Пактот лета со брзина од 190 км/ч.
2.1 Палка
Палката на играчите во полето се состои од дршка со лопатка свиткана под одреден агол. Палката на голманот е потешка, а лопатката е поширока.
2.2 Плочка
Плочката е со црна боја, а е изработена од тврда гума.
2.3 Игралиште
Игралиштето е ледена површина, опкружена со дрвена ограда. Широко е 29–30 m. Должина има од 60–61 m. Голот широк 1,83 m, а висок 1,22 m.
Широколистен тегавец

Широколистен тегавец или женски тегавец — растение од семејството на тегавците (Plantaginaceae). Потекнува од Европа и Северна и Средна Азија, но денес е распространето во целиот свет. Растението има широки, јајцевидни листови поставени во розета, широки од 15-30 см. Се користи во народната медицина како лековито растение.
Тиси

Тиси — семејство четинари со седум рода со вкупно 30 вида.
Во Македонија е застапен само родот тиса (''Taxus''), и тоа со еден вид: обичната тиса (''Taxus baccata''), наречена само „тиса“. Вирее само ретко, како примес во буковите, буково-еловите и моликовите шуми.
Ова се многуразгранети дрва и грмушки. Листовите се зимзелени и наизменично распоредени и често усукани при основата, па изгледаат како да се двојни. По облик се прави до копјести, со светлозелени или бели stomatal линии на опачината. Највеќето видови се еднополови, а двополовоста се среќава поретко. Машките шишарки се долги 2-5 мм и даваат полен на почетокот на пролетта. Женските шишарки се многу поедноставни, со само една заштитна лушпа со една семка. Со зреењето на семката, лушпата се претвора месеста семена обвивка (''arilus'') што делумно ја прекрива семката. Зрелата семена обвивка има силна боја и е мека, сочна и слатка. Потоа нејзе ја јадат птиците, кои ја разнесуваат семката во изметот без оштетувања. Меѓутоа, семката е многу опасна за човекот бидејќи ги содржи отровите таксин и таксол.
1 Родови
Фамилијата ги опфаќа следниве 6 постоечки и два изумрени рода:
*белоплодна тиса (''Pseudotaxus'')
*главотиса (''Cephalotaxus'')
*јужна тиса (''Austrotaxus'')
*ресичеста тиса (''Amentotaxus'')
*тиса (''Taxus'')
*тореја (''Torreya'')
Изумрени се:
*''Diploporus''*''Sommerxylon''
2 Наводи
* Anderson, E. & Owens, J. N. (2003). Analysing the reproductive biology of Taxus: should it be included in Coniferales? ''Acta Hort.'' 615: 233-234. (conclusion is 'yes')
Мал орел кликач

Малиот орел кликач е голема граблива птица распространета низ источна Европа, вклучувајќи ја и Македонија. Како сите типични орли, тој припаѓа во семејството на јастребите.
1 Опис
Малиот орел кликач е средно голем орел, со должина од околу 60 см, и распон на крилјата од 150 см. Главата и горните пердуви на крилјата му се светлокафеави во контраст со целосно темното перје. Главата и клунот му се мали за орел. Обично имаат бели дамки на горниот дел од крилјата и карактеристичен V бел знак кај опашката.
Младенчињата имаат помалку контрастни бои на крилјата.
Повикот му е како кучешко ''јип''.
2 Систематизација
Оваа птица порано се сметала за подвид на постојаниот жител на индискиот вид - индиски орел кликач (''Aquila hastata''), кој во суштина многу се разликува според морфологијата, поведението, животната средина и ДНК-анализата. Европскиот вид, всушност е многу поблизок до големиот орел кликач, чиј претходник дивергирал некаде во средниот плиоцен, пред 3.6 милиони години од предците на индиските птици. Праорелот кликач, најверојатно живеел во регионот на Авганистан, и се разделил на северна и јужна линија кога започнало последното ледено доба. Северната линија се разделила на источните и западните денешни видови.
Како група, орлите кликачи доста се разликуваат од типичните, „вистинските“ орли.
Денешниот вид понекогаш се хибридизира со големиот орел кликач. Ваквите хибриди речиси е невозможно да се идентификуваат ако не се погледнат убаво одозгора.
3 Распространетост и живеалиште
Малиот орел кликач се размножува во централна и источна Европа и југоисточно до Турција, а зимува во Африка. Овој вид живее во отворена земја, со малку шума, каде лови мали цицачи и друг сличен плен.
Гнездото го прави на дрво, а несе 1-3 бели, со жолтеникави точки, јајца. Како и другите орли, само ако имаат богато ловиште одгледуваат повеќе од едно младенче. Женката ги лежи јајцата откако ќе го снесе првото, а кога тоа ќе се испили, обично ги надраснува другите и порано или подоцна ќе ги убие или изеде останатите.
4 Наводи
* Parry, S.J.; Clark, W.S. & Prakash, V. (2002): On the taxonomic status of the Indian Spotted Eagle ''Aquila hastata''. ''Ibis'' 144(4): 665-675. (HTML abstract)
* Rasmussen, Pamela C. & Anderton, John C. (2005): ''Birds of South Asia - The Ripley Guide''. Lynx Edicions, Barcelona. ISBN 84-87334-67-9
* Väli, Ülo (2006): Mitochondrial DNA sequences support species status for the Indian Spotted Eagle ''Aquila hastata''. ''Bull. B.O.C.'' 126(3): 238-242.
* Väli, Ülo & Lõhmus, Asko (2004): Nestling characteristics and identification of the lesser spotted eagle ''Aquila pomarina'', greater spotted eagle ''A. clanga'', and their hybrids. ''J. Ornithol.'' 145(3): 256-263.
Коми-зиријански јазик

Комиски јазикот или коми-зиријански јазик — дел од групата на пермски јазици, зборуван од комиците во европскиот дел на Русија. Јазикот е сличен со удмуртски јазик.
Јазикот има два главни дијалекти и тоа: коми зиријански, кој е најголем и важи за база на литературниот јазик и коми-јазваски јазик.
1 Азбука
A, a, a, [a], [a]
Б, б, b, [b], [be]
В, в, v, [v], [ve]
Г, г, g, [g], [ge]
Д, д, d, [d]; како преднонепчена согласка, [dj], [de]
Е, е, e, [je]; [e] по С освен [t, d, s, z, n, l], [je]
Ë, ë, ë, [jo]; [o] по [tj, dj, sj, zj, nj, lj], [jo]
Ж, ж, ž, [], [že]
З, з, z, [z]; as palatal [zj], [ze]
И, и, i, [i], [njebd i] ''soft i''
I, i, ï, [i] after [t, d, s, z, n, l], [jord i] ''hard i''
Й, й, j, [j], [i kratkəj]
К, к, k, [k], [ka]
Л, л, l, [l]; as palatal [lj], [el]
М, м, m, [m], [em]
Н, н, n, [n]; as palatal [nj], [en]
О, о, o, [o], [o]
Ö, ö, ö, [ə], [ə]
П, п, p, [p], [pe]
Р, р, r, [r], [er]
С, с, s, [s]; as palatal [sj], [es]
Т, т, t, [t]; as palatal [tj], [te]
У, у, u, [u], [u]
Ф, ф, f, [f], [ef]
Х, х, x, [x], [xa]
Ц, ц, c, [], [ce]
Ч, ч, č, [j], [če]
Ш, ш, š, [], [ša]
Щ, щ, šč, [], [šča]
Ъ, ъ, '', _b, [jord znak] "hard sign"
Ы, ы, y, [], []
Ь, ь, ', _b, [njebd znak] "soft sign"
Э, э, è, [e], [e]
Ю, ю, ju, [ju]; [u] after [tj, dj, sj, zj, nj, lj], [ju]
Я, я, ja, [ja]; [a] after [tj, dj, sj, zj, nj, lj], [ja]
Хавиер Пасторе

Хавиер Матијас Пасторе (роден на 20 јуни 1989) — аргентински поранешен фудбалер, играч од средниот ред.
1 Технички одлики
Најчесто настапува на позицијата офанзивен играч од средниот ред, но понекогаш бил користен и на врвот на нападот.
2 Каирера
Пасторе ја започнал својата кариера во Талерес, во неговата родна Аргентина, а потоа преминал во редовите на Уракан. Во 2009 година, тој се преселил во италијанската Серија А каде потпишал договор со Палермо за пријавена сума од 4.700.000 €. Во 2011 година, Пасторе потпишал за Лига 1 тимот, Париз Сен Жермен, кој го откупил неговиот договор од Палермо за надоместок од 39.800.000 €. Својата прва сезона во Париз ја завршил со 43 настапи, 16 голови и 8 асистенции во сите натпреварувања, но не успеал на својот тим да му донесе ниту еден трофеј иако ПСЖ бил блиску до освојувањето на Лига 1, сепак на крајот заостанале три бода зад шампионот Монпелје завршувајќи како втори.
Неварски јазик

Неварскиот, или поточно именуван како непалски или непал баса (new, ''Nēpāl bhāṣā'') — еден од главните јазици во Непал. Јазикот бил административен јазик и јазик за секојдневно општење во државата од 14 до доцниот 18 век. Денес, јазикот како мајчин јазик го зборуваат Неварите, староседелски народ во Непал Мандала. Надвор од Непал, јазикот се зборува во Индија, поточно во сојузната држава Сиким, каде е еден од 11 службени јазици. Јазикот е дел од групата на тибетско-бурмански јазици, со силно влијание на индоариските јазици.
1 Потекло на поимот
Поимот „непалски јазик“ се користи два јазика во Непал: непалски јазик (службениот јазик во државата) и неварскиот. Најстариот запис каде е споменато името „Nepal Bhasa“ ('непалски јазик') е ракописот „Нарад Санита“ од 1380 година, како и „Амаркош“ од 1389.
Во 1920-те години, јазикот до тогаш познат како ''каскурански, горкалски или парбатијски'' бил преименуван во непалски јазик,, а за разлика од него до тогаш познатиот непалски јазик бил преименуван во неварски јазик.
На 8 септември 1995 година, владата на Непал одлучила повторно да се користи оригиналното име на неварскиот јазик - непалски јазик. Сепак оваа одлука не била испочитувана, и на 13 ноември 1998 година била донесена нова одлука со истата содржина.
2 Географска распространетост
Неварскиот се зборува од над милион луѓе во непал, според пописот од 2001 година.
* Во Непал јазикот се зборува во долината Катманду: Катманду, Патан, Бактапур, Киртипур, Мадјапур Тими, Долака, Банепа, Дуликел, Бимпеди, Панаути, Палпа, Тришули, Нувакот, Боџпур и Читланг.
* Во Индија јазикот се зборува во сојузната држава Сиким и Западен Венгал* Во Тибет јазикот се зборува во градот Зама.
3 Поврзано
*Непал
*Непалски јазик
Мал свиркач

Мали свиркач или мала пескарка, е многу мала крајбрежна птица од семејството на мочварките, родот на пескарките (''Calidris''). Се размножува во арктичка Европа и Азија и е преселничка на долги растојанија, зимувајќи на југ во Африка и јужна Азија. Минува и во Македонија. Понекогаш заскитува во Северна Америка и во Австралија.
1 Опис
Тоа што е малечок, со убав темен клун и има побрзи движења, го разликува малиот свиркач од останатите крајбрежни птици.
Должината на телото му е 13 см, а има распон на крилјата 35 см. Перјето му се разликува сезонски и возрасно. Вон сезоната на парење, во есенско-зимскиот период, возрасните птици одозгора се сивокафеави, а одоздола бели; а во сезоната на парење одозгора перјето им е црвенокафеаво со забележително бело V на грбот. Младенчињата личат на возрасните како во сезоната на парење. Кај сите возрасти нозете се црни.
Се огласуваат со ''пит'' или ''чит''.
Гнездото на малиот свиркач е исто како на другите водни птици, мала „гребнатинка“ на земјата, опкружена со малку вегетација. Несат 3-5 јајца. Овие птици се полигамни, па и мажјакот и женката може да инкубираат посебни легла.
Се хранат со мали безрбетници кои ги собираат од калта.
Зимно време се здружува во големи јата, формирајќи ги и со други крајбрежни птици, особено со обичниот свиркач во крајбрежните блата или во мочуриштата.
2 Статус
Бројот на птици од овој вид зависи од популацијата на лемингот (мал глодач), кој е основна храна на грабливките од арктичките предели. Ако годината е сиромашна со овие глодачи, грабливките се хранат со малиот свиркач.
На овие птици се однесува Договорот за заштита на африканско-евроазиските миграторни водни птици.
3 Галерија
Обичен свиркач

Обичен свиркач или северна пескарка — мала крајбрежна птица од семејството на мочварките, родот на пескарките. Се размножува на Арктикот или субарктичките региони. Птиците кои живеат во Северна Европа и Азија преселници на долги релации и презимуваат на југ кон Африка, југоисточна Азија и на Блискиот Исток. Птиците, пак, од Алјаска и Канада се селат на кратки растојанија до тихоокеанскиот и атлантскиот брег на Северна Америка, иако оние од во северна Алјаска презимуваат во Азија. Многу обични свиркачи зимуваат по должината на пиринејскиот јужен брег. Оваа птица се среќава и во Македонија.
1 Поведение
Птицата е мошне дружељубива зиме, образувајќи големи јата на мочуришните брегови или песочните плажи. Голем број од нив може да се видат како виорат во синхронизиран лет на местата за одмор за време на преселбата кон зимските престојувалишта.
Оваа птица се движи по должината на крајбрежјата и песочните плажи со карактеристичен начин на исхрана, како „машина за шиење“, методично кревање мали прехранбени производи. Инсектите се главниот дел од нивната исхрана, но јадат и мекотели, црви, ракови и др.
2 Опис
Оваа птица е една од најчестите и најпознатите крајбрежни птици, и тоа е вид со кој другите обично се споредуваат.
Обичниот свиркач е долг 17-21 см, со 32-36 см распон на крилјата.
Возрасните птици со перје во сезоната за парење имаат впечатлив црн стомак, што ниту една друга ваква птица го нема. Вон сезоната на парење перјето му е во основа сиво одозгора и бело одоздола. Младенчињата се кафеави одозгора со две белкави V форми на грбот. Обично имаат црни ознаки на слабините или стомакот и имаат силна бела линија на крилјата која се гледа кога летаат.
Нозете му се благо искривени, а клунот му е црн. Има многу подвидови кои главно се разликуваат според бојата на перјето во сезоната на парење и според должината на клунот. Почесто, клунот на женките е подолг.
3 Гнездење
Гнездото е многу плиткo обградено со вегетација. Во него обично несат 4 јајца кои ги квачат обата родитела. Пилињата почнуваат да летаат на околу три недели возраст. Поголемиот дел од грижата за леглото ја обезбедува мажјакот, додека женките често го напуштаат гнездото и му го оставаат потомството на мажјакот.
Повикот им е типично ''пиип'', а додворувачката песна е грубо, силно вибрирање.
За овие птици важи Договорот за заштита на африканско-евроазиските миграторни водни птици.
4 Наводи
* McLaughlin K. A. & Wormington, A. (2000): An apparent Dunlin × White-rumped Sandpiper hybrid. ''Ontario Birds'' 18(1): 8-12.
** Millington, Richard (1994): A mystery Calidris at Cley. ''Birding World'' 7(2): 61-63.
Зеленонога тринга

Зеленоногата тринга е крајбрежна птица од семејството на мочварките, родот на трингите, која заедно со жолтоногата и дамчестата тринга сочинуваат поблиска група, покажувајќи ја различноста во бојата на нозете.
Оваа птица е субарктичка, распространета од северна Шкотска на исток, преку северна Европа и Азија. Ја има и во Македонија. таа е типична птица преселница која зимува во Африка, Индија и Австралија.
1 Опис
Зеленоногата тринга е долга до 35 см со распон на крилјата од 70 см и тежина од 280 г. Тој има долги сивозелени нозе и долг, силен и малку искривен надолу клун. Горните делови му се кафеавосива боја, а стомакот е бел. Немаат полов диморфизам. Природни непријатели им се грабливите птици. Во принцип, тие е кротки и внимателни птици кои знаат да пливаат и нуркаат. Неговото пеење звучи како ''тиу-тиу-тиу''.
2 Размножување
Овие птици гнездат на сува земја близу до мочурливи предели. Сезоната за парење трае од мај до јули. Гнездото е шуплина во земјата послана со трева. Женките несат 4-5 големи јајца кои се инкубираат од двата родитела во период од 25 дена. Пилињата уште од првиот ден на животот се многу активни.
3 Исхрана
Како повеќето крајбрежни птици се хранат со разни безрбетници, инсекти, мекотели, црви, како и со мали риби.
4 Статус
За овие птици важи Договорот за заштита на африканско-евроазиските миграторни водни птици.
5 Наводи
* Pereira, S. L., & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). ''Condor'' 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2
Ниша Савељиќ

Ниша Савељиќ (|Ниша Савељић; р. ) — поранешен црногорски фудбалер, играч од одбраната.
Тој е поранешен репрезентативец на СР Југославија, за која настапил 32 пати и постигнал еден гол.
1 Кариера
Роден е во Титоград. Како еден од најдобрите одбранбени фудбалери во СР Југославија во 90-тите години, Савељиќ ја започнал кариерата во ОФК Титоград, но набрзо продолжил во Будуќност, а потоа една сезона поминал и во екипата на Хајдук Кула. Потоа напрвил трансфер во Партизан, за кој настапувал од 1995 до 1997 година. Во летото 1997, Савељиќ потпишал за францускиот тим Бордо со кој во сезоната 1998-99 ја освоил титулата првак на Франција. Со игрите за Жирондинците, како и со својте настапи во екипите на Сошо, Бастија, Генгамп и Истр останал засекогаш познат во земјата на „триколорите“.
2 Репрезентација
За репрезентацијата на СР Југославије, Савељиќ дебитирал на 31 јануари 1995 година, против Хонгконг. Исто така тој бил член и на југословенската репрезентација на Светското првенство 1998 и на Европското првенство 2000 година.
3 Титули
3.0.1 Партизан
*Прва фудбалска лига на СР Југославија : 2
: 1995-1996, 1996-1997
3.0.2 Бордо
*Лига 1 : 1
: 1998-1999
Црвенонога тринга

Црвеноногата тринга е евроазиска крајбрежна птица од големата семејство на мочварките, родот на трингите. Ја има и во Македонија.
1 Опис
Перјето на црвеноногата тринга во сезона на парење е мраморно кафеаво, со црни и сиви дамки и малку посветло одоздола. Зимно време, пак, перјето е посветло, сиво-кафеаво одозгора и речиси бело одоздола. Во лет имаат бели ленти на грбот и на краевите од крилјата. Нозете им се црвени, а клунот црвен со црн врв.
Должината на возрасната птица достигнува до 30 см, со распон на крилјата од 65 см, и тежина до 170 г.
Животниот век на оваа птица е околу 17 години.
На почетокот од пролетта започнува додворувањето уште за време на летот, при што мажјаците пеат многу мелодично. Во другото време песната им е убаво ''тју-ли, тју-ли, те-лиее''.
2 Живеалиште и поведение
Оваа птица е широко распространета во умерена Евроазија. Таа е птица преселница што зимува на бреговите околу Средоземјето, Атлантикот и во јужна Азија. Тие ретко заскитуваат, но им се случува, како на пример, во 1970-тите и во 2000 година во Палау, Микронезија.
Црвеноногата тринга е многу бучна и со своето гласно пипикање ќе ги растревожи и сите останати.
Црвеноногата тринга се исхранува со разни безрбетници: инсекти (водни инсекти, бубачки, ларви, муви), мекотели, црви, мали риби и полноглавци.
Гнездата ги прават било каде на влажни места, од влажни ливади до солени мочуришта, често и многу густо едни до други.
Несат 3-5 јајца.
3 Статус
Поради широката распространетост и бројност на видот, спаѓаат во категоријата на најмала загриженост. За овие птици важи Договорот за заштита на африканско-евроазиските миграторни водни птици.
4 Наводи
* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). ''Condor'' 107(3): 514–526. DOI:10.1650/0010-5422(2005)107[0514:MGEFPE]2.0.CO;2
* Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. & Pratt, H. Douglas (2004): New and Noteworthy Bird Records for Micronesia, 1986–2003. ''Micronesica'' 37(1): 69-96.
HAARP

HAARP (скратено за |High Frequency Active Auroral Research Program, |Програм на активно високочестотно истражување поларната светлина) — истражувачки проект којшто сака да „разбере, стимулира и да ги контролира процесите во јоносферата кои можат да ја изменат работата на комуникациските и системите за надгледување“. Започнат е во 1993 година и е предложено да трае 20 години.
Проектот се одвива близу местото Гекона на Алјаска. Опремата за проектот HAARP се состои од огромен број радиотрансмитери со огромна сила и соодветни инструменти за детекција, односно 180 антени со голема сила, 6 генератори на сила 3,6 илјади коњски сили секојдневно емитуваат преку 3.000.000 вати.
1 Критика
HAARP е предмет на разни теории на заговор во кои се означува како „таен проект“ и се поврзува со настани на природни катастрофи како потреси, поплави и вулкански ерупции.
Трамвајска линија бр. 2 (Шчеќин)

Шчеќинска трамвајска линија 2 (Двожец Њебушево - Туркусова) е една од 12 трамвајски линии за јавен градски превоз во Шчеќин, град на Полска. Поврзува „Њебушево“ и „Здроје“.
1 Mаршрут
Двожец Њебушево - Асника - Коллонтаја - Визволениа - Плац Родлa - Визволениа - Плац Жолњежа Полскиего - Њеподлеглосќи - Брама Портова - Вишињскиего - Енергетикув - Гдањска - Ескадрова - Хангарова - Јасминова
2 Шема на маршрутата
Туркусова
''Железничка линија 417''
ул. Баталионув Хлопских
Јасминова
ул. Хангарова
ул. Лешчинова
Хангарова НЖ
Одра Всходња
Басен Гурничи
Меркаторa
Парница
Балтона
Парница (Мост Портови)
Енергетикув
Одра (Мост Длуги)
Вишињскиего
Брама Портова
Плац Родла
Рајскиего
Оѓежова
Коллонтаја
Њемцевича
Богухвали
Двожец Њебушево
|}
3 Поврзано
* Трамвајски превоз во Шчеќин
pl:Linie tramwajowe w Szczecinie#Linia nr 2
Шарена тринга

Шарената тринга е мала крајбрежна птица од семејството на мочварките, родот на трингите. Оваа птица ја претставува древната лоза на родот ''tringa'', а нејзин единствен близок жив роднина е осамената тринга ('' Т solitaria''). Тие и двете имаат кафеави крилја со малку светли точки и прошарани кафеавкави глава, врат и гради. Покрај тоа, овие два вида гнездото го сместуваат во дрвјата, за разлика од повеќето други мочварки кои ги несат јајцата на земја.
Со оглед на нејзината основна позиција во родот на трингите, малку е изненадувачки што има пријавено хибридни случаи на оваа птица со птицата од сестринскиот род ''Actitis'', речната тринга.
1 Опис
Шарената тринга е малку подебелка крајбрежна птица, со темнозеленикавокафено перје одозгора и на крилјата, сивкавокафени глава и гради, а одоздола е бела. На грбот има бели точки во различен обем, најмногу кога е во сезона на парење, а најмалку вон сезона на парење и кај младенчињата. Нозете и краткиот клун се темнозелени.
Долги се 21—24 см, тежат од 50 до 80 г, а имаат распон на крилјата од 41 до 46 см.
Воочливи и карактеристични се во лет, со крилја темни горе и долу и брилијантно бели задници.
Во лет има карактеристична тринотна свирка.
2 Распространетост и поведение
Шарената тринга се размножува низ субарктичка Европа и Азија и е птица преселничка која зимува во јужна Европа, Индија, југоисточна Азија и тропска Африка. Презимува и во Македонија.
Се храни со мали безрбетници кои ги собира од површината на калта и тоа го прави постојано на бреговите од езерцата што ги одбира за живеење.
Не се многу дружељубиви, но може да се сретнат повеќе птици на едно место ако има доволно храна. Ова е птица на слатките води која живее на места ограничени за другите мочварки, зашто сака да има чист поглед наоколу.
Гнездото го прави на старо дрво и несе 2-4 јајца. Младенчињата го напуштаат гнездото по околу 3 недели од излегнувањето.
3 Статус
За овие птици важи Договорот за заштита на африканско-евроазиските миграторни водни птици. Широко распространет и вообичаен, овој вид има статус на најмала загриженост..
Речна тринга

Речната тринга е мала палеарктичка крајбрежна птица од семејството на мочварките, која заедно со америкнскиот вид (''Actitis macularia'') го сочинуваат родот ''Actitis''.
1 Опис
Речната тринга е долга 18–20 см, со распон на крилјата 32–35 см. Одоздора е сивкавокафеава, а одоздола бела. Има кратки темножолтеникави нозе и стапала, а клунот му е со посветла основа и темен врв. Зимно време перјето е поветво со поизразени рабови на крилјата што е видливо од поблизу. Младенчињата се попрошарани одозгора и имаат кремави завршетоци на пердувите на крилјата.
2 Поведение
Оваа птица е дружељубива и може да се види во големи јата, со својот впечатлив лет со чести силни замавнувања на крилјата, ниско над водата. Речната тринга се размножува низ поголемиот дел на умерена Европа и Азија, а во зима се сели во Африка, јужна Азија и Австралија. Најисточната граница каде се појавуваат е Палау во Микронезија, каде илјадници птици застануваат на одмор.
Речната тринга се храни собирајќи мали инсекти, ракови и други безрбетници по површината на меката кал, а може да ги улови и во лет.
Сезоната на парење трае од мај до август. Гнездото е плитка дупка во земјата, обрабено со растителен материјал, изградено на острови или во близина на брегот, како и скриено во грмушки. Женката вообичаено несе четири јајца со големина од 35 милиметри. Во квачењето, кое трае три недели, учествуваат двајцата родители.
Младенчињата, кога се во опасност, може да се закачат за телото на родителот за да ги пренесат на посигурно.
3 Статус
За овие птици важи Договорот за заштита на африканско-евроазиските миграторни водни птици. Таа е широкораспространета и честа птица, која спаѓа во категоријата на најмала загриженост, но е ранлив вид во некои области на Австралија.
Главотиси

Главотисите или „главичести тиси“ — мала семејство на четинари што опфаќа три рода со вкупно 20 вида. Овие растенија се во блиско сродство со тисите (''Taxaceae''), дотолку што некои стручњаци ги сместуваат во таа група. Ограничени се на источна Азија, со исклучок на оревната тиса (''Torreya'') која вирее на југозападот и југоистокот на САД. Фосилните наоди укажуваат на тоа дека во праисторијата биле распространети и на северната полутопка.
Ова се многуграни мали дрвца и грмушки, со зимзелени листови во спирален распоред, често усукани во основата и изгледаат како двојни. По облик се прави до копјести, со светлозелени или бели линии на опачината. Растенијата се еднодомни, подеднодомни или дводомни. Машките шишарки се долги 4-25 мм и испуштаат полен на почетокот на пролетта. Женските имаат поосновен облик со една до неколку плодни лушпи, на секоја по една семка. При зреењето на семката, лушпата се претвора во месеста обвивка и наполно ја обвиткува семката. Зрелата обвивка е тенка, мека и смолеста, по боја зелена, виолетова или црвена. Секоја плодна лушпа е посебна, така што шишарката се претвора во кратко стебленце со една до неколку семки налик на бобинки. Со нив се хранат птиците или други животни, кои потоа ги разнесуваат семките во изметот неоштетени. Сепак, механизмите на расејување на семките сè уште не се истражени.
Шумска тринга

Шумската тринга е мала крајбрежна птица од семејството на мочварките, родот на трингите. Таа е најмалата тринга која живее во Евроазија, а ја има и во Македонија.
1 Опис
Шумската тринга личи на шарената тринга (''T. ochropus''), со краток фин клун, кафеав грб и долги жолтеникави нозе. Белото под опашката кај оваа тринга е поневпечатливо.
Во поблиско сродство е со црвеноногата тринга (''T. totanus''), и овие две имаат сестринска врска со блатната тринга (''T. stagnatilis''). Сите три ја создаваат групата тринги со малку помали црвени или жолтеникави нозе. Перјето во сезоната на парење им е одозгора светлокафеаво, со темнокафеави прошарувања и точки од друга нијанса на кафеаво на вратот и градите.
2 Распространетост и поведение
Шумската тринга се размножува во субарктичкте мочуришта од Шкотска, преку Европа и Азија. Таа е птица преселница што зимува во Африка, јужна Азија, Индија и Австралија. Птици скитници се забележани во Тихиот Океан, на Хаваи. Чест посетител е и на Микронезија.
Оваа птица обично се среќава крај слатките води додека се сели или зимува. Тие колваат во плитката вода и кал, јадејќи инсекти и други слични помали животни.
Гнездата ги прави на земја или користи напуштени гнезда на дрво од други птици. Четири светлозелени јајца ги лежат меѓу март и мај.
3 Статус
За овие птици важи Договорот за заштита на африканско-евроазиските миграторни водни птици. Овој вид има статус на најмала загриженост.
4 Наводи
* Hayman, Peter; Marchant, John & Prater, Tony (1986): ''Shorebirds: an identification guide to the waders of the world''. Houghton Mifflin, Boston. ISBN 0-395-60237-8
* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). ''Condor'' 107(3): 514–526. DOI:10.1650/0010-5422(2005)107[0514:MGEFPE]2.0.CO;2
* VanderWerf, Eric A. (2006): Observations on the birds of Kwajalein Atoll, including six new species records for the Marshall Islands. ''Micronesica'' 38(2): 221–237.
* VanderWerf, Eric A.; Wiles, Gary J.; Marshall, Ann P. & Knecht, Melia (2006): Observations of migrants and other birds in Palau, April–May 2005, including the first Micronesian record of a Richard's Pipit. ''Micronesica'' 39(1): 11–29.
* Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. & Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999. ''Micronesica'' 32(2): 257–284.
* Pizzey, Graham and Knight, Frank: The Field Guide to the Birds of Australia. HarperCollins, Sydney. 2012.
Квадратна функција

1 Дефиниција и основни својства
Во математика, квадратна функција е функција чиј графикон е вертикална парабола во рамнина, односно квадратна функција е полиномна функција од втор степен од една независнo променлива ''х''.
Во експлицитен облик имаме: ''f''(''x'')=''ax''<sup>2</sup>+''bx''+''c'' или ''у''(''x'')=''ax''<sup>2</sup>+''bx''+''c'' или ''y''=''ax''<sup>2</sup>+''bx''+''c'', каде што ''а''&ne;0.
Коефициентите ''a'', ''b'' и ''c'' се константи, односно при работа се заменуваат со конкретни реални броеви, а остануваат ''x'' и ''y'' како променливи. На пример: ''у''(''x'') =''x''<sup>2</sup>-2''x''-3 е квадратна функција со ''a''=1, ''b''=-2 и ''c''=-3. Множеството на допуштени вредности на секоја квадратна функција е R, т.е. сите реални броеви. Значи, било кој реален број може да „влези“ во квадратна функција, односно да биде замената за ''х'' во функцијата. Сликата, т.е. множеството на сите излезни вредности e подмножество на R. На пример, сликата на квадратната функција ''f''(''x'')=''x''<sup>2</sup> е множеството R<sup>+</sup>=[0,&infin;), односно множеството на ненегативни реални броеви. Друг пример: сликата на квадратната функција ''у''(''x'') = ''x''<sup>2</sup>-2''x''-3 е ''y''&isin;[-4,&infin;) (види слика надесно).
Параболата која е графикон на квадратна функција има вертикална симетрала ''x''= (низ темето). Параболата се отвора нагоре ако ''a''&gt;0, а се отвори надолу ако ''a''&lt;0. Квадратна функција има точно еден пресек со ''у''-оската во точката (0,''с''). Темето на параболата е точката: (, ''y''()).
Квадратна функција може да има 2, 1 или 0 корени. Корените се ''реалните'' решенија (доколку има) на квадратната равенка ''ax''<sup>2</sup>+''bx''+''c''=0 која може да се реши користејќи ја квадратната формула x<sub>1</sub>,x<sub>2</sub>=, D=√''b''<sup>2</sup>-4''ac''. Се потенцира дека само реални решенија на оваа равенка се корени. Ако D&gt;0, функцијата има 2 корени. Ако D=0, функцијата има 1 корен. Ако D&lt;0, Функцијата нема корен. Бројот на корените е еднаков на бројот на пресеците на параболата со ''х''-оската.
Пример примена на квадратна равенка: Висина ''h'' како функција на време ''t'' на предмет истрелен директно нагоре со почетна брзина ''v''<sub>0</sub> и со почетна висина ''h''<sub>0</sub> се опишува со квадратна функција: h(t)=•''t''<sup>2</sup>+''v''<sub>0</sub>•''t''+''h''<sub>0</sub>.<math> f(x)=x^2-2x </math>, <math> f(x)=-x^2+4x-4 </math>, <math> f(x)=\frac{x^2}{2}+x+1 </math>''a''=1, ''b''=-2, ''c''=0, ''a''=-1, ''b''=4, ''c''=-4, ''a''=0.5, ''b''=1, ''c''=1
y-пресек (0,0), y-пресек (0,-4), y-пресек (0,1)
=4 >0, =0, =-1 <0
''x''<sub>1</sub>=2 и ''x''<sub>2</sub>=0, ''x''<sub>1</sub>=''x''<sub>2</sub>=2, ''x''<sub>1</sub> и ''x''<sub>2</sub> не постојат!
два различни корени, еден единствен корен, нема корен
Теме: (-1,1), Теме: (2,0), Теме: (-1,0.5)
Невзат Бејта

Невзат Бејта (роден на во ) — македонски политичар и градоначалник на Општина Гостивар во периодот од 2013 до 2017 година. На локалните избори 2013 го победил тогашниот градоначалник Руфи Османи со 1.144 гласови разлика во вториот изборен круг. Тој е оженет и татко на три деца.
1 Животопис
Основно училиште завршил во ОУ „Исмаил Ќемали“ - Гостивар, а средното во гостиварската гимназија. Дипломирал на Приштинскиот универзитет – Филозофски факултет, на отсекот по историја.
По дипломирањето, Невзат Бејта работел како професор во ОУ „Прпарими“ во село Чегране, а од 1987 до 2002 година, тој бил професор по историја во гостиварската гимназија.
Со политичка дејност почнал да се занимава уште од 1993 година, кога бил претседател на Културната заедница на Албанците во Македонија. Во гостиварските настани од 9 јули 1997, Невзат Бејта бил политички затвореник. Во 2001 година, Бејта се приклучил во редовите на ОНА.
Бејта од 2002 до 2005 година беше пратеник во Собранието на Република Македонија. Од 2005 до 2009 година бил градоначалник на Општина Гостивар и потпретседател на Заедницата на единиците на локална самоуправа на Република Македонија (ЗЕЛС). На локалните избори 2009 беше убедливо поразен од страна на Руфи Османи. Во 2009 година беше заменик-претседател на ДУИ, а во периодот 2011-2013 бил министер за локална самоуправа во владата на Никола Груевски.
По поднесената оставка на министерското место, тој по третпат се кандидирал за градоначалник на Гостивар. На локалните избори одржани во март 2013 година тој славел победа над Османи и го освоил својот втор градоначалнички мандат. Противкандидатот Османи најавил протести поради наводен „изборен фалсификат“ и „политички реваншизам“ за отпуштањето на вработени од претходната општинска администрација.
На Локалните избори во 2017 година бил поразен од својот противкандидат од редовите на Алијанса за Албанците, Арбен Таравари.
Освојувачи на медали на Средоземните игри 2013

Во списокот на освојувачи на медали по земји на Средоземните игри 2013 се наведени сите земји-учеснички на игрите кои освоиле медали. Игрите се одржуваат во Мерсин од 20 јуни до 30 јуни 2013.
1 Medal table
1, 43, 35, 38, 116
2, 24, 22, 20, 66
3, 16, 13, 14, 43
4, 15, 18, 20, 53
5, 15, 15, 26, 56
6, 7, 9, 17, 33
7, 7, 8, 5, 20
8, 7, 7, 5, 19
9, 5, 15, 16, 36
10, 3, 3, 5, 11
11, 3, 1, 4, 8
12, 2, 1, 5, 8
13, 1, 0, 1, 2
14, 0, 1, 2, 3
15, 0, 1, 1, 2
16, 0, 0, 4, 4
17, 0, 0, 2, 2
18, 0, 0, 2, 2
19, 0, 0, 1, 1
Вкупно 148 149 188 485